વીસમી સદીના ઉત્તરાર્ધમાં થયેલી કોમ્પયુટર ક્ષેત્રની પ્રગતિથી દુનિયાનો કોઈ દેશ કે જીવનનું કોઈ ક્ષેત્ર બાકાત રહ્યું નથી. જીવનમાં દરેક ક્ષેત્રે કોમ્પ્યુટર મહત્ત્વનું બન્યું છે. તેમાં શિક્ષણ ક્ષેત્ર પણ બાકાત નથી. પ્રાથમિક શાળાઓમાં કોમ્પ્યુટર શિક્ષણ આપી શકાય તે માટે શિક્ષકોને કોમ્પ્યુટર શિક્ષણ આપી તૈયાર કરવાની યોજના અંતર્ગત ગુજરાત રાજ્યના પ્રાથમિક શિક્ષણ વિભાગે પ્રાથમિક શાળાના શિક્ષકોને તાલીમ આપતા બુનિયાદી અધ્યાપન મંદિરોને કોમ્પ્યુટરનો શિક્ષણમાં ઉપયોગ કરે તે માટે જરૂરી તાલીમ આપવાનું શરૂ થઈ ગયું છે. પ્રાથમિક બુનિયાદી અધ્યાપન મંદિરના પ્રથમ વર્ષ ૧૯૯૯-૨૦૦૦થી ક્રમશઃ કોમ્પ્યુટર શૈક્ષણિક સાધન સામગ્રી નિર્માણના અભ્યાસક્ષેત્રો અમલી બન્યા છે.૩ શિક્ષકો તેમની પૂર્વ સેવા તાલીમ દરમ્યાન કોમ્પ્યુટરનું શિક્ષણ સારી રીતે મેળવે અને તે અસરકારક અને ફળદાયી નીવડે તે માટે તાલીમાર્થીઓ અને તેમના અધ્યાપકોમાં કોમ્પ્યુટર શિક્ષણ પ્રત્યેનું વલણ હકારાત્મક હોવું જરૂરી છે. અધ્યાપકો અને તાલીમાર્થીઓનું કોમ્પ્યુટર શિક્ષણ પ્રત્યેનું વલણ હકારાત્મક હોવું જરૂરી છે. અધ્યાપકો અને તાલીમાર્થીઓનું કોમ્પ્યુટર શિક્ષણ પ્રત્યેનું વલણ જાણવા માટે એક પ્રમાણિત વલણમાપદંડની જરૂરિયાત છે કે જેના ઉપયોગથી અધ્યાપકો અને તાલીમાર્થીઓના કોમ્પ્યુટર શિક્ષણ પ્રત્યેના વલણો જાણી શકાય.